
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1049 

30 Νοεμβρίου 1995 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης αναθεώρησης και επέ¬ 
κτασης τμημάτων των δήμων Αθηναίων, Αγίου Ιωάννη 

Ρέντη, Αιγάλεω, Περιστεριού και Ταύρου (περιοχή 

Ελαιώνα) (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4 και 5) και 7 
(παρ. 1,2, και 4) του Ν. 1337/1983 «Επέκτασή των πολε- 
οδομικών σχεδίων, οικιστική ανάπτυξη και σχετικές ρυθμί¬ 
σεις» (Α' 33), που το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση σύναψών 
θεμάτων και θεμάτων του Ταμείου Νομικών» (Α' 4), καθώς 
επίσης και με την παρ. 14 του άρθρου 98 του Ν. 1892/ 
1990 (Α' 101). 

2. Τις διατάξεις των άρθρων 3,9 και 70 του Ν.Δ/τος της 
17.7.1923 «Περί σχεδίων πόλεων κ.λπ.»{Α' 228), που με¬ 
ταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 2, 3, 4, 11 και 15 του Ν. 
1515/1985 «Ρυθμιστικό σχέδιο και πρόγραμμα προστα¬ 
σίας περιβάλλοντος της ευρύτερης περιοχής της Αθήνας» 
(Α’ 18). 

4. Τις διατάξεις του άρθρου 99 (παρ. 2) του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α' 101), που συμπληρώθηκε με την παρ. 1 του 
άρθρου 7 του Ν. 2052/1992 «Μέτρα για την αντιμετώπιση 
του νέφους και πολεοδομικές ρυθμίσεις» (Α' 94). 

5. Τις διατάξεις των άρθρων 6 (παρ. 1), 7, 8, 9 του Ν. 
1577/1985 «Γενικός Οικοδομικός Κανονισμός» (Α' 210), 
που τροποποιήθηκαν με το άρθρο 13 (παρ. 1, 2, 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ)» και άλλες σχετικές διατάξεις» 
(Α' 141) και το άρθρο 1 (παρ. 3, 4) του Ν. 1772/1988 
«Τροποποίηση διατάξεων του Ν. 1577/1985» "Γενικός 
Οικοδομικός Κανονισμός” και άλλες σχετικές διατάξεις» 
(Α 91 ). 

6. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν. 2081/1992 (Α' 154}. 


7. Τις διατάξεις του από 18.12.1990 Π.Δ/τος «Καθορι¬ 
σμός Ζώνης Ελεγχόμενης Ανάπτυξης (ΖΕΑ) στην περιοχή 
«Ελαιώνα» των δήμων Αθηναίων, Αγ. Ιωάννη Ρέντη, Αιγά¬ 
λεω, Περιστεριού και Ταύρου (Ν. Αττικής)» (Δ' 709). 

8. Τις διατάξεις του απά 23.2.1987 Π.Δ/τος (Δ' 166) 
«Κατηγορίες και περιεχόμενο χρήσεων γης», που συμπλη¬ 
ρώθηκε με το από 8.12.1990 Π.Δ/γμα «Συμπλήρωση του 
από 23.2.1987 Π.Δ/τος (Δ' 166) «Κατηγορίες και περιε¬ 
χόμενο χρήσεων γης» (Δ' 706). 

9. Την 84426/6465/1990 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Τροπο¬ 
ποίηση των Γενικών Πολεοδομικών Σχεδίων (Γ.Π.Σ.) των 
δήμων Αθηναίων, Αγ. Ιωάννη Ρέντη, Αιγάλεω, Περιστε¬ 
ριού και Ταύρου» (Δ' 729) και την 72888/3764/3.7.1991 
απόφαση του Υπουργού Περιβάλλοντος, Χωροταξίας και 
Δημοσίων Έργων (Δ' 434). 

10. Τις διατάξεις της 79347/6021/20,11.1990 κοινής 
απόφασης των Υπουργών Περιβάλλοντος, Χωροταξίας και 
Δημοσίων Έργων και Βιομηχανίας, Ενέργειας και Τεχνο¬ 
λογίας «Καθορισμός ειδικών προδιαγραφών εκπόνησης 
πολεοδομικών μελετών Βιομηχανικών (ΒΙΠΑ) και Βιοτε¬ 
χνικών (ΒΙΟΠΑ) πάρκων και ΒΙΠΑ - ΒΙΟΠΑ προς εξυγίανση 
(Δ' 764). 

11. Τις 636/1993, 708/1993, 27/1994, 220/1994 και 
707/1994 γνωμοδοτήσεις του Δημοτικού Συμβουλίου Δή¬ 
μου Περιστεριού. 

12. Τις 156/1993 και 17/1994 γνωμοδοτήσεις του Δη¬ 
μοτικού Συμβουλίου Δήμου Ταύρου. 

13. Την 62/1994 γνωμοδότηση του Δημοτικού Συμβου¬ 
λίου Δήμου Αιγάλεω. 

14. Την 288/1994 γνωμοδότηση του Δημοτικού Συμ¬ 
βουλίου Δήμου Αθηναίων. 

15. Την 18/1994 γνωμοδότηση του Δημοτικού Συμβου¬ 
λίου Δήμου Αγ. Ιωάννη Ρέντη. 

16. Τις 1/συν.29/6.10.1994 και 6/συν.38/8.12.1994 
γνωμοδοτήσεις της Εκτελεστικής Επιτροπής του Οργανι¬ 
σμού Αθήνας. 

17. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α. 

18. Την 214/1995 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΝ (ΤΕΥΧΟΣ ΤΕΤΑΡΤΟ) 


Άρθρο 1 

Εγκρίνεται: 

α) Το πολεοδομικό σχέδιο τμημάτων της πολεοδομικής 
ενότητας ..Ελαιώνα» των δήμων Αθηναίων, Αγ. Ιωάννη Ρέ- 
ντη, Αιγάλεω, Περιστεριού και Ταύρου (Ν. Αττικής) με τον 
καθορισμό οικοδομήσιμων χώρων, οδών και χώρων κοινο¬ 
χρήστου πρασίνου, 

3) Η αναθεώρηση του εγκεκριμένου ρυμοτομικού σχε¬ 
δίου της πολεοδομικής ενότητας «Ελαιώνα» των ίδιων δή¬ 
μων που εγκρίθκε με το από 11.2.1991 Π.Δ/γμα (Δ' 74) 
και 

γ) Καθορίζεται π θέση και διάταξη κτιρίων, όπως οι ρυθ¬ 
μίσεις των παραγράφων α, β και γ φαίνονται στα σχετικά 
εννέα (9) χρωματισμένα πρωτότυπα διαγράμματα σε κλί¬ 
μακα 1.2000, που θεωρήθηκαν από τον Προϊστάμενο της 
Δ/νσης Τοπογραφικών Εφαρμογών με την 70838/1995 
πράξη του και που αντίτυπό τους σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας εγκρί- 
νεται το σχέδιο με την παράγραφο α' του άρθρου 1 και κα¬ 
θορίζονται οι χρήσεις γης και όροι και περιορισμοί δόμη¬ 
σης της περιοχής της οποίας αναθεωρείται το σχέδιο με 
την παράγραφο β του άρθρου 1. 

Άρθρο 3 

1. Στους οικοδομήσιμους χώρους ή σε τμήματα αυτών 
που χαρακτηρίζονται στα διαγράμματα του άρθρου 1 με 
στοιχείο Α επιτρέπονται οι χρήσεις βιομηχανίας - βιοτε¬ 
χνίας χαμηλής και μέσης όχλησης πλην των αναφερομέ- 
νων στο άρθρο 7 μόνο για τις νόμιμα υφιστάμενες βιομη¬ 
χανικές - βιοτεχνικές μονάδες, καθώς επίσης και για μο¬ 
νάδες που προέρχονται από μετεγκατάσταση από την πε¬ 
ριοχή του Ελαιώνα που λειτουργούν νόμιμα. Από τις εντός 
σχεδίου περιοχές κατοικίας των Δήμων Αγ. Ιωάννη ρέντη, 
Αιγάλεω, Περιστεριού, Ταύρου και Αθηναίων μόνο για τα 
διαμερίσματα 3 και 4 και από την εντός σχεδίου περιοχή 
χατοικίας νότια των γραμμών του τρένου του δήμου Μο¬ 
σχάτου επιτρέπεται η μετεγκατάσταση των μονάδων που 
νόμιμως υφίσταντο στις 14.2.1991 και οι οποίες λειτουρ¬ 
γούν συνεχώς μέχρι την ημερομηνία αίτησης για μετεγκα¬ 
τάσταση. 

Επίσης επιτρέπονται: 

- γραφεία, 

- κτίρια στάθμευσης, 

- κτίρια αποθήκευσης, 

που εξυπηρετούν αποκλειστικά τις παραπάνω μονάδες, 

- κτίρια κοινωνικής πρόνοιας, για την εξυπηρέτηση των 
εργαζομένων στην περιοχή. 

2. Σε τμήμα του ΟΤ που χαρακτηρίζεται με το στοιχείο 
Α1 οε ένα από τα διαγράμματα του άρθρου 1 επιτρέπεται 
η βιομηχανική χρήση παραγωγής τεχνητής μέταξας. 

Σε τμήμα ΟΤ που χαρακτηρίζεται με το οτοιχείο Α2 οε 
ένα από τα διαγράμματα του άρθρου 1 επιτρέπεται η βιο- 
μηχανική χρήση παραγωγής προϊόντων χάρτου. 

Σε τμήμα ΟΤ που χαρακτηρίζεται με το στοιχείο Α3 σε 
ένα από τα διαγράμματα του άρθρου 1 επιτρέπονται οι πα¬ 
ρακάτω βιομηχανικές χρήσεις: 

α. παραγωγή ειδών οικιακής χρήσεως εκ πλαστικής 
ύλης. 


β. επεξεργασία οσπρίων και ορϋζης, 

γ. παραγωγή χρωμάτων και συνθετικών ρυτινών, καθώς 
και αποθηκευτικοί χώροι. 

Οι παραπάνω χρήσεις τελούν υπό τον όρο της καταρτί- 
σεως και εγκρίσεως μελέτης περιβαλλοντικών επιπτώ¬ 
σεων και επιβολής αντιστοίχων περιβαλλοντικών όρων. 

Μετά την καθ’ οιονδήποτε τρόπο απομάκρυνση των πα¬ 
ραπάνω δραστηριοτήτων θα κινηθεί η διαδικασία, ώστε τα 
αντίστοιχα γήπεδα να χαρακτηρισθούν ως χώροι κοινοχρή¬ 
στου πρασίνου. 

3. Στους οικοδομήσιμους χώρους ή σε τμήματα αυτών 
που χαρακτηρίζονται στα διαγράμματα του άρθρου 1 με 
στοιχείο Β επιτρέπονται οι χρήσεις: 

- εμπορικά καταστήματα 

-γραφεία, τράπεζες, ασφάλειες, κοινωφελείς οργανι¬ 
σμοί 

- διοίκηση 

- εστιατόρια, αναψυκτήρια 

- χώροι συνάθροισης κοινού 

- κέντρα διασκέδασης, αναψυχής 

- εγκαταστάσεις χονδρεμπορίου 

- κτίρια αποθήκευσης 

- εγκαταστάσεις εμπορικών εκθέσεων 

- πρατήρια βενζίνης 

- πρατήρια υγραερίου 

- κτίρια στάθμευσης 

- κτίρια κοινωνικής πρόνοιας 

Στους παραπάνω οικοδομήσιμους χώρους επιτρέπονται 
οι νόμιμα υφιστάμενες βιομηχανικές - βιοτεχνικές μονά¬ 
δες χαμηλής και μέσης όχλησης και η μετεγκατάσταση τέ¬ 
τοιων μονάδων προερχομένων από την περιοχή Ελαι¬ 
ώνα. 

Συνεργεία αυτοκινήτων, βαφεία και φανοποιεία επιτρέ¬ 
πεται να μετεγκαθίστανται και από την περιοχή του Ελαι¬ 
ώνα και τις εντός σχεδίου περιοχές κατοικίας των Δήμων, 
όπως αναφέρονται στην παρ, 1 του παρόντος άρθρου. 

Σε υφιστάμενα συνεργεία τα οποία δεν έχουν προοαρ- 
μοσθεί στις διατάξεις του Π.Δ/τος 78/1988 (Α’ 34) αφαι- 
ρείται η άδεια λειτουργίας τους, σε χρονικό διάστημα 2 
ετών από τη δημοσίευση του παρόντος. 

Οι περιοχές Α και Β όπως περιγράφονται στις προηγού¬ 
μενες παραγράφους αντικαθιστούν και οριστικοποιούν τις 
βιομηχανικές ζώνες (ΕΜ) του Π.Δ/τος 84/1984. 

4. Στους οικοδομήσιμους χώρους ή σε τμήματα αυτών 
που χαρακτηρίζονται στα διαγράμματα του άρθρου 1 με 
στοιχείο Γ επιτρέπονται οι χρήσεις: 

- εμπορικά καταστήματα 

-γραφεία, τράπεζες, ασφάλειες, κοινωφελείς οργανι¬ 
σμοί 

- διοίκηση 

- εοτιατόρια, αναψυκτήρια 

- χώροι συνάθροισης κοινού 

- κέντρα διασκέδασης, αναψυχής 

- εγκαταστάσεις χονδρεμπορίου 

- εγκαταστάσεις εμπορικών εκθέσεων 

- πρατήρια βενζίνης 

- πρατήρια υγραερίου 

- κτίρια στάθμευσης 

- κτίρια κοινωνικής πρόνοιας 

Επίσης εξακολουθούν να λειτουργούν τα νομίμως υφι¬ 
στάμενα συνεργεία αυτοκινήτων, βαφεία και φανοποιεία 

και επιτρέπεται π μετεγκατάσταση άλλων από την περιοχή 
του Ελαιώνα και τις εντός σχεδίου περιοχές κατοικίας των 
Δήμων, όπως αναφέρονται στην παρ. 1 του παρόντος άρ- 
θου. 

Σε υφιστάμενα συνεργεία τα οποία δεν έχουν προσαρ- 
μοσθεί στις διατάξεις του Π.Δ/τος 78/1988 (Α' 34), αφαι- 
ρείται η άδεια λειτουργίας τους σε χρονικό διάστημα 2 
ετών από τη δημοσίευση του παρόντος. 

5. Τους οικοδομήσιμους χώρους ή σε τμήματα αυτών 
που χαρακτηρίζονται στα διαγράμματα του άρθρου 1 με 
στοιχεία Δ1 επιτρέπονται οι χρήσεις: 

- εμπορικά καταστήματα 

- γραφεία, τράπεζες, ασφάλειες, κοινωφελείς οργανι¬ 
σμοί 

- διοίκηση 

- εστιατόρια, αναψυκτήρια 

- χώροι συνάθροισης κοινού 

- εγκαταστάσεις εμπορικών εκθέσεων 

- πρατήρια βενζίνης 

- κατοικία 

- πολιτιστικά κτίρια 

- κτίρια εκπαίδευσης 

- κτίρια κοινωνικής πρόνοιας 

6. Στους οικοδομήσιμους χώρους ή σε τμήματα αυτών 
που χαρακτηρίζονται στα διαγράμματα του άρθρου 1 με 
στοιχείο Δ2 επιτρέπονται οι χρήσεις: 

- εμπορικά καταστήματα 

-γραφεία, τράπεζες, ασφάλειες, κοινωφελείς οργανι¬ 
σμοί ' 

- διοίκηση 

- εστιατόρια, αναψυκτήρια 

- χώροι συνάθροισης κοινού 

- εγκαταστάσεις εμπορικών εκθέσεων 

- πρατήρια βενζίνης 

- κατοικία 

- κτίρια εκπαίδευσης 

-επαγγελματικά εργαστήρια, όπως αυτά αναφέρονται 
στη στήλη γενικής κατοικίας του πίνακα του άρθρου 2 του 
Π .Διατάγματος 84/1984 (Α' 33) 

- κτίρια κοινωνικής πρόνοιας 

7. Στους οικοδομικούς χώρους που χαρακτηρίζονται 
στα διαγράμματα του άρθρου 1 με στοιχείο Ε επιτρέπεται 
η χρήση των πρακτορείων μεταφορών. 

8. Μέσα στους κοινόχρηστους χώρους επιτρέπεται ο 
καθορισμός χώρων κοινωνικών και πολιτιστικών λειτουρ¬ 
γιών σε ποσοστό μέχρι 5%. Στους χώρους αυτούς επιτρέ¬ 
πονται οι χρήσεις: εστιατόρια, αναψυκτήρια, χώροι συνά¬ 
θροισης κοινού, πολιτιστικά κτίρια, κτίρια εκπαίδευσης, 
υπαίθριες αθλητικές εγκαταστάσεις, κτίρια κοινωνικής 
πρόνοιας. 

Για την εγκατάσταση των παραπάνω δραστηριοτήτων 
θα υποβάλλεται εφ’ άπαξ μελέτη στον Οργανισμό Αθήνας 
σε έκταση τουλάχιστον ενός Ο.Τ. που θα εγκρίνεται με 
υπουργική απόφαση, ο δε συντελεστής δόμησης για το 
σύνολο των παραπάνω δραστηριοτήτων δεν θα υπερβαίνει 
το 0,1. 

Στους χώρους κοινοχρήστου πρασίνου που εμφανίζο¬ 
νται με το στοιχείο Ρ στα διαγράμματα του άρθρου 1, όπως 
και στους υπόλοιπους χώρους κοινοχρήστου πρασίνου, 
επιτρέπεται η υπόγεια κατασκευή χώρων στάθμευσης ή 
υπογείων χώρων άλλων χρήσεων (αποθηκών υγιεινής 
κ.λπ.) σύμφωνα με τις παραγρ. Ια, 1β και 1 γ του άρθρου 8 


του Ν. 2052/1992 (Α' 94). Το ποσοστό κάλυψης των υπό¬ 
γειων αυτών κατασκευών δεν επιτρέπεται να υπερβαίνει 
το 70% της επιφάνειας των κοινοχρήστων χώρων με στοι¬ 
χεία Ρ και το 50% της επιφάνειας των υπολοίπων κοινο¬ 
χρήστων χώρων. Οι παραπάνω χώροι επιτρέπεται να συ¬ 
μπληρώνονται και με τις ελάχιστες απαιτούμενες υπέρ¬ 
γειες δια μορφώσεις αναγκαίες για την εξυπηρέτησή τους. 

Η μελέτη κατασκευής και λοιπές ρυθμίσεις πραγματο¬ 
ποιούνται σύμφωνα με τα άρθρα 8, 9 και 10 του Ν 2052/ 
1992. 

Άρθρο 4 

Στη Ζώνη Αγοράς Συντελεστή (ΖΑΣ) καθορίζεται δεύτε¬ 
ρος αυξημένος συντελεστής δόμησης 0,8 για τα Ο.Τ. με 
στοιχεία Β, Γ, Ε και Δ1 και 0,4 για τα Ο.Τ. με στοιχεία Α και 
Δ2. 

Ο μεταφερόμενος συντελεστής δόμησης προέρχεται 
αποκλειστικά από βαρυνόμενα ακίνητα που βρίσκονται 
στην παραπάνω περιοχή του Ελαιώνα. 

Αρθρο 5 

Στο πρόσωπο των οικοπέδων, οικοδομημένων ή μη, που 
βρίσκονται στις περιοχές των οποίων εγκρίνεται και ανα¬ 
θεωρείται το σχέδιο, επιβάλλεται προκήπιο πλάτους τεσ¬ 
σάρων (4), έξι (6), οκτώ (8), δέκα (10), δώδεκα (12), δέκα 
τέσσερα (14), δέκα πέντε (15), δέκα έξι (16), δέκα οκτώ 
(18), είκοσι (20), είκοσι δύο (22), είκοσι πέντε (25), είκοσι 
έξι (26), είκοσι επτά (27), είκοσι οκτώ (28), τριάντα τρία 
(33) μέτρων και μεταβλητό πλάτους από μηδέν έως είκοσι 
πέντε (0-25) μ., όπως φαίνεται στα διαγράμματα του άρ¬ 
θρου 1. 

Άρθρο 6 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων καθο¬ 
ρίζονται ως εξής: 

1. Ελάχιστο πρόσωπο: είκοσι πέντε (25) μέτρα 
Ελάχιστο εμβαδόν: δύο χιλιάδες (2.000) τ.μ. 

2 . Κατά παρέκκλιση της προηγουμένης παραγράφου οι¬ 
κόπεδα που προϋπήρχαν στις 20.12.1985 ημέρα δημο¬ 
σίευσής του από 12.12.1985 Π.Δ/τος (Δ' 717) και ανά¬ 
λογα με τη χρήση για την οποία προορίζονται θεωρούνται 
άρτια και οικοδομήσιμα ως εξής: 

α) Οικόπεδα που προορίζονται για κτίρια κατοικίας και 
είχαν: 

Ελάχιστο πρόσωπο: δέκα (10) μέτρα 
Ελάχιστο εμβαδόν: εκατόν πενήντα (150) τ.μ, 
β) Οικόπεδα που προορίζονταιγια κτίρια γραφείων, 
εμπορικών καταστημάτων, διοίκηση, τράπεζες και εί¬ 
χαν: 

Ελάχιστο πρόσωπο: δέκα πέντε (15) μέτρα 
Ελάχιστο εμβαδόν: τετρακόσια (400) τ.μ. και 
γ) Οικόπεδα που προορίζονται για τις λοιπές χρήσεις και 
είχαν: 

Ελάχιστο πρόσωπο: είκοσι (20) μέτρα 
Ελάχιστο εμβαδόν: οκτακόσια (800) τ.μ. 

3. Επίσης θεωρούνται άρτια τα οικόπεδα που προκύ¬ 
πτουν ή δημιουργούνται απώ την οριστική πράξη εφαρμο¬ 
γής και έχουν τις ως άνω κατά παρέκκλιση αρτιότητες. 

4. Επιπλέον ίων προϋποθέσεων των παραγράφων 1, 2 
και 3 απαιτείται όπως α) στο οικοδομήσιμο τμήμα του οι¬ 
κοπέδου εγγράφεται κάτοψη κτιρίου με ελάχιστη επιφά¬ 
νεια πενήντα (50) τ.μ. και ελάχιστη πλευρά πέντε (5) μέ¬ 
τρα και β) τα οικόπεδα δεν δημιουργήθηκαν από κατά- 

τμήση που έγινε κατά παράβαση των διατάξεων του απ* 
22.6.1983 Π.Διατάγματος (Δ' 284). 

5. Μέγιστο ποσοστό κάλυψης: 

- για τα οικόπεδα που προορίζονται για βιομηχανικές - 
βιοτεχνικές μονάδες για κτίρια στάθμευσης και πρακτο¬ 
ρεία μεταφορών πενήντα τοις εκατό (50%) της επιφά¬ 
νειας τους, 

- για τις λοιπές χρήσεις: σαράντα τοις εκατό (40%) της 
επιφάνειας τους. 

.6. α) Συντελεστής δόμησης: οκτώ δέκατα (0,8) 

β) Για τα οικόπεδα που εμπίπτουν στους οικοδομήσι¬ 
μους χώρους με στοιχείο Α εμβαδού μικρότερου των 
1.000 τ.μ.: συντελεστής δόμησης: τέσσερα δέκατα (0,4) 
και εμβαδού από 1.000 έως 2.000 τ.μ.: συντελεστής δό¬ 
μησης: πέντε δέκατα (0,5). 

V) Για τα οικόπεδα που εμπίπτουν στους λοιπούς οικο¬ 
δομήσιμους χώρους και έχουν εμβαδόν μικρότερο των 
2.000 τ.μ.: συντελεστής δόμησης: έξι δέκατα (0,6), 

7 . Στους χώρους κοινωφελών εγκαταστάσεων όπως αυ¬ 
τοί φαίνονται στα διαγράμματα του άρθρου 1 οι όροι δόμη¬ 
σης καθορίζονται με υπουργική απόφαση κάθε φορά μετά 
από εισήγηση του Οργανισμού Αθήνας, η οποία λαμβάνει 
υπόψη τις ανάγκες σε κτιριακές εγκαταστάσεις σε κάθε 
περίπτωση σύμφωνα με προμελέτη που υποβάλλεται από 
τον αντίστοιχο φορέα και με την προϋπόθεση ότι το ποοο¬ 
στό κάλυψης δεν θα υπερβαίνει το 40% και ο σ.δ. τα οκτώ 
δέκατα (0,8). 

Σε περίπτωση που σε γήπεδο κοινωφελούς εγκατάστα¬ 
σης υπάρχουν νόμιμα κτίσματα που υπερβαίνουν τον πιο 
πάνω αναφερόμενο μέγιστο συντελεστή 0,8 και μέγιστη 
κάλυψη 40% αυτά επιτρέπεται να επισκευάζονται και εκ¬ 
συγχρονίζονται, χωρίς έκδοση αντίστοιχης Υπουργικής 
Απόφασης, 

8. Καθορίζεται όριο ακαλύπτων χώρων, όπως φαίνεται 
με μπλε γραμμή οτα διαγράμματα του άρθρου 1. 

9. Καθορίζεται κόκκινο περίγραμμα εντός του οποίου 
ανεγείρονται τα κτίρια, όπως φαίνεται με κόκκινη γραμμή 
στα διαγράμματα του άρθρου 1. 

10. Επιβάλλεται η υποχρεωτική φύτευση των οικοπέ¬ 
δων; 


Το ποσοστά του εμβαδού των οικοπέδων που υποχρε¬ 
ωτικά πρέπει να φυτεύεται ορίζεται ανάλογα με το ποσο¬ 
στό κάλυψής τους, όπως φαίνεται στον παρακάτω πίνακα: 


Ποσοστό κάλυψης 

Ποσοστό εμβαδού 

οικοπέδων 

οικοπέδων για φύτευση 

μέχρι 40% 

30% 

μέχρι 50% 

20% 


Η υποχρεωτική φύτευση με υψηλό πράσινο (δέντρα) γί¬ 
νεται σύμφωνα με τις διατάξεις της 3046/304/30.1.1989 
απόφασης του Αναπληρωτή Υπουργού Περιβάλλοντος, 
Χωροταξίας και Δημοσίων Εργων «Κτιριοδομικός Κανονι¬ 
σμός» (Δ' 59), όπως τροποποιήθηκε με την 49977/3068/ 
27.6.1989 απόφαση Υπουργού Περιβάλλοντος, Χωροτα¬ 
ξίας και Δημοσίων Έργων (Β' 535). 

Επιτρέπεται η δημιουργία διόδου για τη διέλευση οχη¬ 
μάτων μέσα από κοινόχρηστο πράσινο στις περιπτώσεις 
οικοπέδων που έχουν προσπέλαση προς οδό μόνο μέσω 
κοινοχρήστου πρασίνου. 


Τα εν λόγω οικόπεδα επιτρέπεται να έχουν μία είσοδο- 
έξοδο ανά 50 μέτρα πρόσοψης πλάτους 4 μέτρων. Η από¬ 
σταση των 50 μέτρων τηρείται μεταξύ των αξάνων των δύο 
εισόδων-εξόδων. 

Η θέση των εισόδων-εξόδων καθορίζεται από τοπολεο- 
δομικό γραφείο της περιοχής οίκοθεν ή ύστερα από πρό¬ 
ταση των ιδιοκτητών των οικοπέδων. 

Σε περίπτωση καθορισμού των εισόδων-εξόδων από 
την υπηρεσία οίκοθεν, η σχετική πρόταση του πολεοδομι- 
κού γραφείου κοινοποιείται στους ιδιοκτήτες (σε περί¬ 
πτωση συνιδιοκτησίας σε ένα τουλάχιστον από τους ιδιο¬ 
κτήτες), οι οποίοι μπορούν να υποβάλλουν ένσταση μέσα 
σε 15 ημέρες. Την ίδια ένσταση μπορούν να υποβάλλουν 
και οι ιδιοκτήτες των οποίων η πρόταση δεν έγινε δεκτή 
από το πολεοδομικό γραφείο. Επί των ενστάσεων απο- 
φαίνεται οριστικά η δ/νση Ειδικών Έργων του Υπουργείου 
Περιβάλλοντος, Χωροταξίας και Δημοσίων Έργων. 

11. Η περιοχή του «Ελαιώνα», όπως καθορίζεται με το 
άρθρο 1 του παρόντος Π.Δ/τος υπάγεται ως προς την εξα¬ 
σφάλιση χώρων στάθμευσης αυτοκινήτων στις Ζώνες Α 
και Β που καθορίζονται με το 230/1993 Π.Δ/γμα (Α' 94), 
με τους εξής ειδικότερους περιορισμούς: 

α) Ο αριθμός των προς εξαγορά θέσεων να μην υπερβαί¬ 
νει το 20% των απαιτουμένων, το δε υπόλοιπο 80% να εξα¬ 
σφαλίζεται στο αυτό ή σε άλλο ακίνητο οε απόσταση όχι με¬ 
γαλύτερη των 200 μ., μετρούμενη σε νοητή ευθεία γραμμή 
μεταξύ των πλησιέστερων σημείων των δύο ακινήτων. 

β) Σε περίπτωση αλλαγής χρήσης σε υφιστάμενα κτίρια 
να ισχύει η υποχρέωση εξασφάλισης θέσεων στάθμευσης 
όπως ακριβώς και στα νέα κτίρια. 

1 2. Σε περίπτωση προσθήκης σε υφιστάμενα κτίρια, 
λόγω μεταφοράς ή αγοράς συντελεστή δόμησης το σύ¬ 
νολο του κτιρίου και της προσθήκης πρέπει να είναι σύμ¬ 
φωνο με τις διατάξεις του ΓΟΚ. 

Επιτρέπονται οι επισκευές και η πλήρης αναδιαμόρ- 
φωση (εσωτερική και εξωτερική) σε υφιστάμενα κτίρια 
που έχουν ανεγερθεί νομίμως, έστω και αν υπερβαίνουν 
σύμφωνα με την οικοδομική τους άδεια το ποσοστό κάλυ- 
ψης ή το συντελεστή δόμησης που καθορίζονται με το πα¬ 
ρόν Π. Δ/γμα. 

13. Στα κτίρια ή τμήμα τους που εμπίπτουν μέσα σε 
προκήπια 

ο) Επιτρέπεται η ανακαίνιση των όψεων με σκοπό τη 
βελτίωση της εξωτερικής εμφάνισής τους. 

β) Απαγορεύεται η αλλαγή της χρήσης τους. 

14. Η περίφραξη των οικοπέδων που βρίσκονται κατά 
μήκος της λεωφόρου Κηφισσού, όπου το προκήπιο έχει 
πλάτος 12 μ. τουλάχιστον, τοποθετείται 3 μ. εσώτερα της 
ρυμοτομικής γραμμής. 

15. Απαγορεύεται η κατασκευή κτιρίων επί υποστπλω- 
μάτων (Ρίί_ΟΤΐ8). 

16. Επιβάλλεται η διάσπαση του όγκου του κτιρίου σε 
περισσότερα του ενός, που ανεγείρονται σε οικόπεδα με¬ 
γαλύτερα των 6 στρεμμάτων. 

1 7. Σε ολόκληρη την περιοχή του Ελαιώνα η φύτευση με 
δένδρα των τμημάτων των προκηπίων, που δεν καλύπτο¬ 
νται από κτίρια ή εγκαταστάσεις, σε όλα τα οικόπεδα που 
βρίσκονται στις περιοχές στις οποίες εγκρίνεται ή αναθε¬ 
ωρείται το σχέδιο με το παρόν διάταγμα, πρέπει να γίνει το 
αργότερο μέσα οε έξι (6) μήνες μετά την κύρωση της πρά¬ 
ξης εφαρμογής, άλλως η φύτευση θα γίνει από το δήμο ή 

άλλο ειδικό φορέα και η δαπάνη θα καταλογιστεί στους 
ιδιοκτήτες των οικοπέδων. 

Άρθρο 7 

1. Υφιστάμενες εγκαταστάσεις βυρσοδεψείων, χυτη¬ 
ρίων επιμεταλλωτηρίων, κεραμοποιείων και έτοιμου σκυ¬ 
ροδέματος επιβάλλεται να απομακρυνθούν σε διάστημα 5 
ετών από τη δημοσίευση του παρόντος Π.Δ/τος. Οι υφι¬ 
στάμενες εγκαταστάσεις έτοιμου σκυροδέματος που ορ¬ 
γανώνουν τη λειτουργία τους σε κλειστούς χώρους μπο¬ 
ρούν να παραμεϊνουν 10 έτη από τη δημοσίευση του πα¬ 
ρόντος. 

2. Υφιστάμενες εγκαταστάσεις, που δεν προβλέπονται 
από τις παραπάνω αναφερόμενες διατάξεις, εφόσον λει¬ 
τουργούν νόμιμα μέχρι τη δημοσίευση του παρόντος επι¬ 
τρέπεται να επισκευάζονται και να εκσυγχρονίζονται. Η 
απομάκρυνση των εγκαταστάσεων αυτών είναι υποχρεω¬ 
τική μετά την πάροδο 15 ετών. 


Άρθρο 8' 

Διατάξεις του από 11.2/14.2.1991 Π.Δ/τος (Δ - 74) ορί- 
ζουσαι άλλως καταργούνται από τη δημοσίευση του παρό¬ 
ντος Π.Δ/τος. 

Άρθρο 9 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 20 Σεπτεμβρίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΚΟΣΤΑΣ ΛΑΛ1ΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση : 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00’ έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμο0 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΙΜΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω π τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα οας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στα Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 

Δρχ. 

20.000 

Δρχ. 

1.000 

β) » » 

» 

Β’ 

> 

40.000 

» 

2.000 

Υ) » » 

» 

Γ 

I 

10.000 

» 

500 

6) » » 

» 

Δ’ 

» 

40.000 

» 

2.000 

ε) » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 

> 

10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

» 

250 

η) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε.&Ε.Π.Ε. 

» 

210.000 

» 

10.500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






